

**Ауыл жастары арасынан шыққан азаматтар үшін Қазақстан Республикасының жоғары оқу орындарына қабылдау квотасы көзделген, ауылдың әлеуметтік-экономикалық дамуын айқындайтын жоғары білім мамандықтарының тізбесін бекіту туралы**

***Күшін жойған***

Қазақстан Республикасы Білім және ғылым министрінің 2017 жылғы 19 мамырдағы № 229 бұйрығы. Қазақстан Республикасының Әділет министрлігінде 2017 жылғы 20 маусымда № 15235 болып тіркелді. Күші жойылды - Қазақстан Республикасы Білім және ғылым министрінің 2019 жылғы 13 мамырдағы № 203 бұйрығымен

      Ескерту. Күші жойылды – ҚР Білім және ғылым министрінің 13.05.2019 № 203 (алғашқы ресми жарияланған күнінен кейін қолданысқа енгізіледі) бұйрығымен.

      Қазақстан Республикасы Үкіметінің 2012 жылғы 19 қаңтардағы № 111 қаулысымен бекітілген Жоғары білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидаларының 11-тармағына сәйкес **БҰЙЫРАМЫН:**

      1. Қоса беріліп отырған ауыл жастары арасынан шыққан азаматтар үшін Қазақстан Республикасының жоғары оқу орындарына қабылдау квотасы көзделген, ауылдың әлеуметтік-экономикалық дамуын айқындайтын жоғары білім мамандықтарының тізбесі бекітілсін.

      2. Қазақстан Республикасы Білім және ғылым министрлігі Жоғары және жоғары оқу орнынан кейінгі білім департаменті (Д. Ахмед-Заки) заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде осы бұйрықтың көшірмесін мерзімді баспа басылымдарында ресми жариялау үшін, сондай-ақ Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің "Республикалық құқықтық ақпарат орталығы" шаруашылық жүргізу құқығындағы республикалық мемлекеттік кәсіпорнына жолдауды;

      3) осы бұйрықты Қазақстан Республикасы Білім және ғылым министрлігінің интернет-ресурсында орналастыруды;

      4) осы бұйрық Қазақстан Республикасы Әділет министрлігінде мемлекеттік тіркеуден өткеннен кейін он жұмыс күні ішінде Қазақстан Республикасы Білім және ғылым министрлігінің Заң қызметі және халықаралық ынтымақтастық департаментіне осы тармақтың 1), 2), және 3) тармақшаларында қарастырылған іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау Қазақстан Республикасының Білім және ғылым вице-министрі Э.А. Суханбердиеваға жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы* *Білім және ғылым министрі* | *Е. Сағадиев* |

|  |  |
| --- | --- |
|  | Қазақстан Республикасы Білім және ғылым министрінің 2017 жылғы 19 мамырдағы № 229 бұйрығымен бекітілген |

**Ауыл жастары арасынан шыққан азаматтар үшін Қазақстан Республикасының жоғары оқу орындарына қабылдау квотасы көзделген, ауылдың әлеуметтік-экономикалық дамуын айқындайтын жоғары білім мамандықтарының тізбесі**

|  |  |
| --- | --- |
| Мамандық коды | Мамандық атауы |
| Білім | |
| 5В010100 | Мектепке дейінгі оқыту және тәрбиелеу |
| 5В010200 | Бастауышта оқыту педагогикасы мен әдістемесі |
| 5В010300 | Педагогика және психология |
| 5В010400 | Бастапқы әскери дайындық |
| 5В010500 | Дефектология |
| 5В010600 | Музыкалық білім |
| 5В010700 | Бейнелеу өнері және сызу |
| 5В010800 | Дене шынықтыру және спорт |
| 5В010900 | Математика |
| 5В011000 | Физика |
| 5В011100 | Информатика |
| 5В011200 | Химия |
| 5В011300 | Биология |
| 5В011400 | Тарих |
| 5В011500 | Құқық және экономика негіздері |
| 5В011600 | География |
| 5В011700 | Қазақ тілі мен әдебиеті |
| 5В011800 | Орыс тілі мен әдебиеті |
| 5В011900 | Шетел тілі: екі шетел тілі |
| 5В012000 | Кәсіптік оқыту |
| 5В012100 | Қазақ тілінде оқытпайтын мектептердегі қазақ тілі мен әдебиеті |
| 5В012200 | Орыс тілінде оқытпайтын мектептердегі орыс тілі мен әдебиеті |
| 5В012300 | Әлеуметтік педагогика және өзін-өзі тану |
| 5В012500 | Химия-Биология |
| 5В012600 | Математика-Физика |
| 5В012700 | Математика-Информатика |
| 5В012800 | Физика-Информатика |
| 5В012900 | География-Тарих |
| 5В013000 | Тарих-Дінтану |
| Өнер | |
| 5В040400 | Дәстүрлі музыка өнері |
| 5В041900 | Мұражай ісі және ескерткіштерді қорғау |
| Әлеуметтік ғылымдар, экономика және бизнес | |
| 5В050400 | Журналистика |
| 5В050600 | Экономика |
| 5В050800 | Есеп және аудит |
| 5В051000 | Мемлекеттік және жергілікті басқару |
| 5В051500 | Мұрағаттану, құжаттар жүргізу және құжаттамалық қамтамасыз ету |
| Техникалық ғылымдар және технологиялар | |
| 5В070100 | Биотехнология |
| 5В070300 | Ақпараттық жүйелер |
| 5В070600 | Геология және пайдалы қазбалар кен орнын барлау |
| 5В070800 | Мұнай газ ісі |
| 5В071100 | Геодезия және картография |
| 5В071300 | Көлік, көліктік техника және технологиялар |
| 5В071700 | Жылу энергетикасы |
| 5В071800 | Электр энергетикасы |
| 5В071900 | Радиотехника, электроника және телекоммуникациялар |
| 5В072500 | Ағаш өңдеу және ағаштан бұйымдар жасау технологиясы (қолданылу саласы бойынша) |
| 5В072600 | Жеңіл өнеркәсіп бұйымдарының технологиясы және құрастырылуы |
| 5В072700 | Азық – түлік өнімдерінің технологиясы |
| 5В072800 | Қайта өңдеу өндірістерінің технологиясы (сала бойынша) |
| 5В072900 | Құрылыс |
| 5В073100 | Қоршаған ортаны қорғау және өмір тіршілігінің қауіпсіздігі |
| 5В073700 | Пайдалы қазбаларды байыту |
| 5В074500 | Көлік құрылысы |
| Ауылшаруашылық ғылымдары | |
| 5В080100 | Агрономия |
| 5В080200 | Мал шаруашылығы өнімдерін өндіру технологиясы |
| 5В080300 | Аңшылықтану және аң шаруашылығы |
| 5В080400 | Балық шаруашылығы және өнеркәсіптік балық аулау |
| 5В080500 | Су ресурстары және суды пайдалану |
| 5В080600 | Аграрлық техника және технология |
| 5В080700 | Орман ресурстары және орман шаруашылығы |
| 5В080800 | Топырақтану және агрохимия |
| 5В080900 | Жеміс - көкөніс шаруашылығы |
| 5В081000 | Жерді мелиорациялау, баптау және қорғау |
| 5В081100 | Өсімдік қорғау және карантин |
| 5В081200 | Ауыл шаруашылығын энергиямен қамтамасыз ету |
| Қызмет көрсету | |
| 5В090100 | Көлікті пайдалану және жүк қозғалысы мен тасымалдауды ұйымдастыру |
| 5В090300 | Жерге орналастыру |
| 5В090500 | Әлеуметтік жұмыс |
| 5В090600 | Мәдени-тынығу жұмысы |
| 5В090700 | Кадастр |
| 5В090900 | Логистика (сала бойынша) |
| 5В091000 | Кітапхана ісі |
| 5В091200 | Мейрамхана ісі және мейманхана бизнесі |
| Әскери іс және қауіпсіздік | |
| 5В100100 | Өрт қауіпсіздігі |
| Денсаулық сақтау және әлеуметтік қамтамасыз ету (медицина) | |
| 5В110100 | Мейірбике ісі |
| 5В110200 | Қоғамдық денсаулық сақтау |
| 5В110300 | Фармация |
| 5В110400 | Медициналық-профилактикалық іс |
| Ветеринария | |
| 5B120100 | Ветеринарлық медицина |
| 5B120200 | Ветеринарлық санитария |
| Денсаулық сақтау және әлеуметтік қамтамасыз ету (медицина) | |
| 5B130100 | Жалпы медицина |
| 5B130200 | Стоматология |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК